b'\n_START_ARTICLE_\nIvanka Ferjan\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nSprva se je izobra\xc5\xbeevala v idrijski ljudski \xc5\xa1oli, njena velika ljubezen pa so bile \xc4\x8dipke. \xc5\xbde v ljudski \xc5\xa1oli je kazala izredno nadarjenost in veselje do klekljanja, zato je \xc5\xa1la v Monsberg na Tirolsko, v zasebno \xc4\x8dipkarsko \xc5\xa1olo. Ko se je vrnila v Idrijo, je za\xc4\x8dela s sestro Antonijo izdelovati nove vzorce, ki so odprli idrijskim \xc4\x8dipkam pot na svetovni trg. Oblasti so po njenih nasvetih ustanovile \xc4\x8dipkarsko \xc5\xa1olo v Idriji, ki deluje neprekinjeno od ustanovitve do danes. Ivanka Ferjan\xc4\x8di\xc4\x8d je bila prva u\xc4\x8diteljica klekljanja, vendar je \xc5\xbee po treh letih delovanja \xc5\xa1ole zaradi bolezni umrla, stara komaj 29 let.'